Suomen Golfliitto

Suomen Golfliitto on suomalaisten golfseurojen valtakunnallinen keskusjärjestö. Se on perustettu vuonna 1957.

Liiton tehtävänä on toimia golfurheilun alalla Suomessa vaikuttavien golfseurojen yhdyssiteenä ja keskuselimenä. Kansallisesti Golfliitto on Suomen olympiakomitean jäsen.

Vuonna 2019 liitolla oli 129 jäsenseuraa, joissa on yhteensä noin 140 000 jäsentä. Golfkenttiä oli 181, joilla pelattiin vuoden aikana 2,9 miljoonaa kierrosta.

Golfliiton toiminnanjohtaja on Juha Korhonen ja hallituksen puheenjohtaja on Hanna Hartikainen. Golfliitossa toimii eri tehtävissä noin 100 luottamushenkilöä.

Toiminta 

Vuonna 2019 liiton painopistealueet olivat:
 Talous- ja toimintaolosuhteet (mm. aktiivisen pelaajamäärän kasvattaminen)
 Juniorigolf (mm. kiinnostuksen lisääminen)
 Naisgolf (mm. naisgolfaajien määrän kasvattaminen)
 Kilpagolf (mm. olympialaisjoukkueen kasaaminen)
 Viestintä (mm. golfin näkyvyyden kasvattaminen)

Talous 

Golfliiton tulot koostuvat pääosin seurojen jäsenmaksuista, tapahtumien osallistumismaksuista, yhteistyötuotoista ja avustuksista. Liiton suurimmat menoerät ovat henkilöstökulut ja ostetut palvelut.

Suurin ulkoisen avustuksen lähde on valtion toiminta-avustukset, joka oli vuonna 2019 alle viidesosa liiton tuloista.

Lähteet

Aiheesta muualla
Suomen Golfliitto

Golfliitto
Suomen golf